கேள்வி: இரா. இளவரசு பற்றி தகவல் சொல்.
பதில்: முனைவர் இரா. இளவரசு (12 சூன் 1939 – 23 சனவரி 2015) ஒரு தமிழ்ப் பேராசிரியர் ஆவார். 'பெருங்கதையின் மொழியமைப்பு' என்னும் பொருளில் ஆய்வு செய்து முனைவர் பட்டம் பெற்றவர். பேராசிரியர்கள் வ. சுப. மாணிக்கம், வ. ஐ. சுப்பிரமணியம் ஆகியோரிடம் பயின்றவர். தனித்தமிழ், பகுத்தறிவு, பொதுவுடைமை ஆகிய கொள்கைகளைப் பரப்ப "தமிழியக்கம்" என்னும் அமைப்பைத் தமிழ்க்குடிமகனுடன் சேர்ந்து உருவாக்கினார். கல்லூரி ஆசிரியர்கள் கழகத்தில் முன்னணியில் இருந்து போராடிச் சிறை சென்றார். தமிழக ஈழ நட்புறவுக்கழகம் என்னும் ஓர் அமைப்பைத் தொடங்கிப் பாடுபட்டார். இவர் மேற்பார்வையில் முப்பதுக்கும் மேற்பட்டவர்கள் ஆய்வு செய்து எம் பில், பி எச் டி பட்டம் பெற்றனர். பிறர் எழுதிய தக்க நூல்களுக்கு அணிந்துரைகள் வரைந்துள்ளார். உலகத் தமிழ் மாநாடுகள், பல்கலைக்கழகக் கருத்தரங்குகள் முதலியவற்றில் கலந்து கொண்டு சொற்பொழிவுகள் நிகழ்த்தியுள்ளார். தென்மொழி இதழில் கவிதைகளும் கைகாட்டி மற்றும் தமிழியக்கம் இதழ்களில் கட்டுரைகளும் எழுதியிருக்கிறார். பாரதிதாசன், தேவநேயப்பாவாணர், தெ. பொ. மீனாட்சிசுந்தரம், சேவியர் தனிநாயகம், பண்ணாராய்ச்சி வித்தகர், குடந்தை சுந்தரேசனார் முதலியவர்களைப் பற்றிய வரலாற்றுக் கட்டுரைகள் எழுதியுள்ளார். பாவாணர் நூற்றாண்டை ஒட்டி தமிழ்மண் பதிப்பகம் வெளியிட்ட பாவாணரின் அனைத்து நூல்களையும் அறிமுகப்படுத்த மலேசியா, சிங்கப்பூர் ஆகிய நாடுகளுக்கு இரண்டு முறை சென்று அங்குள்ள தமிழர்களுக்குத் தமிழ், தமிழின உணர்வை ஊட்டினார். ஆய்வாளர், நூலாசிரியர், கவிஞர், தமிழ்ப் போராளி, மாந்தநேயர் என்று பல நிலைகளில் இருந்து வாழ்ந்து வருபவர். சாதி ஒழிப்புப் பணியிலும் பிற நிலைகளிலும் உண்மையாக விளங்குபவர். ஐம்பதுக்கும் மேற்பட்ட சாதிமறுப்புக் காதல் திருமணங்களை நடத்தி வைத்தார். தமிழ்க் குடும்பச் சந்திப்பு நிகழ்ச்சிகளை தஞ்சை, கோவை, பாபநாசம், திருவானைக்காவல், படப்பை (சென்னை) ஆகிய ஊர்களில் நடத்தினார். வாழ்க்கைக் குறிப்பு திருச்சி மாவட்டம் லால்குடி அருகில் உள்ள இராமநாதபுரத்தில் மு. இராமசாமி, அருக்காணி அம்மாள் என்னும் பெற்றோருக்கு மகனாகப் பிறந்தார். அவர்களது குடும்பம் உழவைத் தொழிலாகக் கொண்டது. புகுமுகவகுப்பில் கணிதம், இளங்கலையில் பொருளியல் முதுகலையில் தமிழ் படித்து திருவனந்தபுரம் கேரளப் பல்கலைக்கழகத்தில் தமிழ் மொழியியலை பேரா. வ. ஐ. சுப்பிரமணியத்திடம் மாணவராக இருந்து பயின்று முனைவர் பட்டம் பெற்றார். இவரின் மனைவி வேலம்மாள் ஒரு தமிழ்ப் பேராசிரியர். இவர்களது திருமணம் காதல் திருமணம். எதிர்ப்புகளை மீறித் திமுக தலைவர் அன்பில் தருமலிங்கம் முன்னிலையில் சாதி மறுப்புத் திருமணம் செய்து கொண்டார். இவர்களுக்கு அன்பு என்ற மகளும் ஓவியன் என்ற மகனும் உள்ளனர். அவர்களது திருமணமும் சாதி மறுப்புத் திருமணமே.
கேள்வி: இரா. இளவரசு - ஆசிரியப்பணி குறித்து விரிவாக சொல்லுங்கள்.
பதில்: *திருச்சி காசாமியான் உயர்நிலைப்பள்ளி- தமிழாசிரியர் (1963-64) *கேரளப் பல்கலைக் கழகம், திருவனந்தபுரம் -ஆய்வாளர் (1965-69) *காரைக்குடி அழகப்பா கல்லூரி -தமிழ் விரிவுரையாளர்.(1969-70) *புதுக்கோட்டை, தஞ்சை, கரூர் மற்றும் சென்னை அரசுக் கல்லூரிகள் -துணைப் பேராசிரியர் (1970-1997) *திருச்சி பாரதிதாசன் பல்கலைக்கழகப் பாரதிதாசன் உயராய்வு மையம் -பேராசிரியர் & தலைவர் (1999-2004) *சென்னை இரத்தினவேல் சுப்பிரமணியம் செந்தமிழ்க் கல்லூரி, திருவள்ளுவர் தமிழ்க்கல்லூரி, காஞ்சி மணிமொழியார் தமிழ்க் கல்லூரி ஆகியவற்றில் முதுகலைப் பயின்றாருக்கு ஆசிரியர். *ஐ ஏ எசு முதலிய நடுவணரசு போட்டித் தேர்வு எழுதும் தாழ்த்தப்பட்ட பிற்படுத்தப்பட்ட மாணவர்க்கான தனிப்பயிற்சி நிறுவனங்களில் பகுதிநேரப் பேராசிரியர்.
கேள்வி: இரா. இளவரசு - பெற்ற விருதுகள், பாராட்டுகள் என்பது என்ன?
பதில்: *பாவேந்தர் புகழ் பரப்புநர் -தமிழக அரசு (1991) *பாவேந்தர் பைந்தமிழ்ச் செல்வர் -பாவேந்தர் பாசறை (1999) *பாண்டித்துரைத் தேவர் விருது -முருகாலயம் (24-09-2000) *தமிழ வேள் விருது -தலைநகர்த் தமிழ்ச்சங்கம் *உலகப் பெருந்தமிழர் விருது -உலகத் தமிழர் பேரமைப்பு *மகாவித்துவான் மீனாட்சிசுந்தரம் பிள்ளை தமிழ்மாமணி விருது -திருச்சிராப்பள்ளி தமிழ்ச்சங்கம் (2004) *பாவேந்தர் பாரதிதாசன் விருது -தமிழ்நாடுஅரசு (2010) *தமிழ்நிதி விருது இலக்கிய இணையர்: பேரா.வேலம்மாள், முனைவர் இளவரசு -சென்னைக் கம்பன் கழகம் (2013)
கேள்வி: இரா. இளவரசு - மறைவு குறித்து விரிவாக சொல்லுங்கள்.
பதில்: 2015 ஆம் ஆண்டு சனவரித் திங்கள் 22ஆம் நாள் காலமானார்.
கேள்வி: இரா. இளவரசு - நாட்டுடைமையாக்கல் என்பது என்ன?
பதில்: இவரது படைப்புகளை தமிழக அரசு தமிழ் நூல்களை நாட்டுடைமையாக்கல். அதற்கான பரிவுத் தொகை 20 சனவரி 2020 அன்று வழங்கப்பட்டது.